Marianne Faithfull

Marianne Evelyn Gabriel Faithfull (London, 1946. december 29. –) brit énekesnő, dalszerző, színésznő.

Élete 
Egy brit katonatiszt, Glynn Faithfull őrnagy és az osztrák-magyar származású Eva Erisso bárónő gyermeke. Marianne római katolikus leányiskolába járt.

Pályakép

Pályafutását 1964-ben az As Tears Go By dallal kezdte, amelyet Mick Jagger és Keith Richards írt. Ez után sikeres kislemezei jelentek meg, köztük a This Little Bird, Summer Night és a Sister Morphine. 1969-ben Opheliaként lépett színpadra Nicol Williamson Hamlet-feldolgozásában. A Jaggerrel való szakítása után kis időre felhagyott a lemezkészítéssel és drogelvonó kúrán vett részt. A 70-es évek közepén Dublinba költözött, és a Dreaming My Dreams száma meglehetős siker volt, bár ma már nem kedveli igazán. 1979 volt az igazi visszatérése, a Broken English albummal, amely a kommersz ízlésű zenei piac miatt nem lett igazi siker. Hasonlóképpen járt az 1987-ben kiadott Strange Weather albumával is.
Ő volt az első, aki filmvásznon kimondta a fuck (baszás) szót, az I'll Never Forget What's 'is Name filmben.

1994-ben Faithfull címmel kiadta az életrajzát, amelyben őszintén vall biszexuális próbálkozásairól. A következő évben jelent meg a Secret Life című albuma, melynek dalait Angelo Badalamenti – többek között a Twin Peaks zeneszerzője – írta.

A Metallica együttes 1997-es albumának The Memory Remains dalában háttérvokált énekelt.

Zenei pályafutása 2000-ben a Vagabond Ways lemezével indult újra, de az igazi sikert a 2002-s Kissin' Time hozta el. Ezt követte 2004-ben a Before The Poison. Egyesek szerint ez a legjobb lemeze, míg mások a Broken English-t tekintik annak.

Kisebb szerepekkel fellépett az Absolutely Famous brit sorozatban és Patrice Chéreau Intimitás című filmjében mint Betty, illetve színpadon is szerepelt 2004-05-ben, Bob Wilson és Tom Waits The Black Rider darabjában. Ő énekli az Elveszett gyerekek városa c. film záró tételét.

Az Irina Palm c. 2007-es filmben ő alakította a címszerepet.

2006-ban mellrákot állapítottak meg nála. Meggyógyult, és újra koncertezik, több lemezt is készített. Párizsban él. A francia kormány Arts and Letters (Ordre des Arts et Lettres) kitüntetéssel jutalmazta.

Háromszor lépett fel Budapesten, 1996-ban, 2007-ben és 2014-ben.

Lemezei

Marianne Faithfull (1965)
Go Away From My World (1966)
North Country Maid (1966)
Faithfull Forever (1966)
Love in a Mist (1967)
The World of Marianne Faithfull (1969)
Dreamin' My Dreams (1977)
Faithless (1978) 
Broken English (1979)
As Tears Go By (1980) 
Dangerous Aquaintances (1981)
A Child's Adventure (1983)
Rich Kid Blues (1985) 
The Very Best of Marianne Faithfull (1987) 
Strange Weather (1987)
Marianne faithfull's Greatest Hits (1987)
Blazing Away (1990)
This Little Bird (1993)
Faithfull: A Collection of Her Best Recordings (1994)
A Secret Life (1995)
20th Century Blues (1997)
A Perfect Stranger (1998)
Vagabond Ways (1999) 
The Best of Marianne Faithfull (1999) 
It's All Over Now, Baby Blue (2000)
True – The Collection (2000)
Stranger On Earth: An Introduction to Marianne Faithfull (2001)
Kissin' Time (2002)
The Best of Marianne Faithfull: The Millennium Collection (2003)
Before the Poison (2005)
Live at the BBC (2008)
Easy come, easy go (2008)
Horses and High Heels (2011)
Give My Love to London – Composed by Roger Waters (2015)
No Exit (Live; 2016)
Negative Capability (2018)
Marianne Faithfull: The Monreux Years (Live, 2021)
She Walks in Beauty (with Warren Ellis; 2021)

IMDb

Jegyzetek

Források
Hivatalos lap
MySpace

Faithfull Marianne
Brit nők
1946-ban született személyek
Élő személyek